หนูเป็นแบบนี้มานานแล้วค่ะ แต่ระยะหลังจะเป็นหนักอาการที่ว่าคือคิดแต่เรื่องเดิมๆ นอนไม่หลับกลางวันร่างกายจะปกติเจอคนยิ้มแย้มแต่ในหัวฟุ้งซ้านไปหมด บางทีนั่งเม่อๆก็ร้องไห้กลับบ้านมาอยู่คนเดียวยิ่งหนักเลยร้องไห้แถบจะทุกคืน อารมณ์แปรปรวนง่ายเดี๋ยวดีเดี๋ยวโมโห แล้วถ้าโมโหรึตกใจมือเท้าจะเกร็งจะกรี๊ดเสียงดัง ไม่รู้สึกหิวอะไรง่วงแค่ไหนก็ไม่หลับเครียดมากๆชอบตบหน้าตัวเอง หนูต้องทำยังไงค่ะ
สวัสดีค่ะ อาการดังกล่าวมานั้น อาจเกิดจากความเครียดทำให้มีการแปรปรวนทางอารมณ์ หากปล่อยไว้นานๆ อาจทำให้เกิดภาวะซึมเศร้า หรือโรคซึมเศร้าตามมาได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าการรักษานั้นเน้นเรื่องความคิดและการปรับทัศนคติและหาทางออกของปัญหาหากรู้สึกว่าเครียดมาก ซึมเศร้า ไม่สามารถไปเรียนหรือทำงานได้ตามปกติ มีความคิดอยากฆ่าตัวตายหรือทำร้ายตนเอง อาจเป็นภาวะทางจิตที่ควรไปพบจิตแพทย์